text: Leygardagin var 11. umfar í landskappingini leikt. Í illfísna maiveðrinum vóru vit úti á Svangaskarði og vitjaðu grannarnar úr B68, sum spældu okkum ein puss í fyrsta umfarinum, tá vit leiktu málleysan javnleik á heimavølli.
text: #000000
text: Hesaferð var tó ongin ivi. Tá samanum kom vunnu vit ein greiðan 3-0 sigur og liggja á øðrum plássi í kappingini.
text: #000001
text: Okkara høvdu mesta spælið í fyrra hálvleiki og leiktu seg eisini til góðar málmøguleikar, men vóru ov óskarpir. Tí var tað ein hvøkkur, tá B68 beint fyri hálvleik fekk brotspark. Mál broyta dystir, og tí kundi dysturin fingið eina heilt aðra vend, um B68 megnaði at skora beint undan steðginum. Men, tað gjørdu teir ikki. Í málinum stóð ein blaðungur Jón Petur, sum fyri fyrstu ferð byrjaði inni á besta liðnum. Hann takkaði fyri álitið og bjargaði brotsparkinum, setti bóltin í spæl, og í næsta álopinum spælti Betuel Yehor frían, og so stóð 1-0 til okkum.
text: #000002
text: Í seinna hálvleiki sótu okkara tungt á dystinum. Satt at siga, so høvdu vertirnir nóg mikið við at verja og megnaðu ikki at svara aftur.
text: #000003
text: 1-0 er tó ein skroypilig leiðsla, og tí kom tað væl við, tá toppskjúttin í deildini, Steffan Løkin, í samspæli við Beinir Nolsøe økti um leiðsluna, tá 12 minuttir vóru eftir.
text: #000004
text: Seinastu løtuna kom ungi Teitur Knudsen á vøllin. Teitur er ein leikari, sum verður sera spennandi at fylgja. Hann kann spæla á ymsum plássum, er skjótur, tekniskur og dugir at lesa spælið. Tað var eisini hann, sum í yvirtíðini bleiv leysur í vinstru síðu og hegnisliga sendi bóltin á tvørs til Pætur Hentze, sum takkaði fyri og staðfesti sigurin. 3-0 og 3 stig.
text: #000005
text: Komandi dystur verður leygardagin 3. juni. Tá koma víkingar á vitjan við Løkin. Talan er um týdningarmiklan dyst, tí Víkingur liggur beint í hølunum á okkum.
text: #000006
text: So rullar bólturin endiliga aftur við Løkin, og bæði menn og kvinnur okkara skulu spæla venjingardyst móti B36. Menninir spæla kl. 12 og kvinnurnar kl. 17. Vit síggjast við Løkin.
text: #000008
text: Í dag, 27. januar, fyllir høvuðsvenjarin hjá monnunum hjá okkara, Sámal Erik Hentze, vanliga nevndur Bagge. Hetta er onnur ferðin, at Bagge er venjari í felagnum. Í 2018 rukku vit einum 2. plássi, spældu spennandi og málríkar dystir móti Hibernian í Skotlandi, har vit samanlagt taptu 12-5. Bagge kom til undir heilt øðrum umstøðum mitt...
text: #000010
text: Mánakvøldið 11. septembur verður aftur skipað fyri hugnaløtu í sambandi við venjingina á vøllinum. Felagið bjóðar ein drekkamunn við onkrum góðum afturvið frá kl. 18. Øll eru hjartaliga vælkomin. Hetta er eitt fínt høvi at fáa eitt gott NSÍ-prát saman við einum heitum munni. Saman standa vit sterk!
text: #000013
text: Klæmint leingir sáttmálan við NSÍ – og verður útleigaður til íslendsku meistararnar. Mest skorandi leikarin nakrantíð í føroyskum fótbólti hevur skrivað undir tvær nýggjar avtalur. Avtalan við NSÍ verður longd til 2024, og síðani verður Klæmint leigaður út til íslendska meistaraliðið Breiðablik næsta kappingarár. Tað hevur verið prátað nógv um framtíðina hjá Klæminti, ið nú...
text: #000016
text: NSÍ fær tilgongd av enn einum leikara. Talan er um roynda álopssinnaða miðvallaran Dion Splidt. Dion er 33 ára gamal. Hann hevur spælt 156 dystir í bestu deildini, har hann hevur skorað 24 mál. Tað hevur stóran týdning í einum menningarumhvørvi, at talan er um eina hóskandi blanding av royndum leikarum og ungum evnaríkum leikarum....
text: #000018
text: Les Meira Dion verður gulur!Continue
text: #000019
text: Góður NSÍ dagur í dag!
text: #000020
text: Langt um leingi bar til at spæla fótbóltsdystir aftur. Kappingin hevur verið tarnað av, at kavin ikki hevði hug at sleppa okkum heilt, og síðan var landsliðssteðgur. Í dag kom tó gongd í aftur hjá teimum vaksnu, og væl kom burturúr. Kvinnurnar spældu vesturi á Dungasandi, og lótu ongan iva verða. Stóra hetjan og dagsins...
text: #000021